./data/stoa0275/stoa026/stoa0275.stoa026.opp-lat1.xml
Cum item subicit, Semper mortificationem Christi Iesu circumferentes in corpore nostro, qualisista res est quae post dei templum iam et sepulchrum Christipotest dici? Cur autem mortificationem domini circumferimus incorpore? Ut et vita, inquit, manifestetur  Ubi? in corpore  In quo? in mortali  Ergo in carne plane mortali secundum culpam,sed et vitali secundum gratiam; vide quantam, ut in illa vitaChristi manifestetur  In re ergo aliena salutis, in substantiaperpetuae dissolutionis manifestabitur vita Christi aeterna, iugis,incorrupta, iam et dei vita? Aut cuius temporis vita domini manifestabiturin corpore nostro? Illa quidem, quam vixit usque inpassionem, quae non modo apud Iudaeos in manifesto fuit, verumetiam omnibus nunc gentibus prodita est  Adeo eam significat quae portas adamantinas mortis et aeneas seras inferoruminfregit, quae exinde iam nostra est  Denique manifestabitur incorpore  Quando? post mortem  Quomodo? dum resurgimus incorpore, sicut et Christus  Ne enim quis argumentetur nunc haberemanifestari vitam Iesu in corpore nostro per disciplinam sanctitatiset patientiae et iustitiae et sapientiae, quibus domini vita floruerit, providentissima apostoli intentio ingerit: Si enim nos, quivivimus, in mortem tradimur propter Iesum, ut vita eius manifesteturin corpore nostro mortali  Adeo defunctis nobis hoc aitfuturum in corpore nostro  Quodsi tunc, quomodo nisi resuscitato eo? Proinde et in clausula, Scientes, ait, quod, qui suscitavitIesum, et nos suscitabit cum ipso, quia iam resurrexit amortuis  Nisi quia Cum ipso Sicut ipsum sapit; si vero Sicutipsum, non utique sine carne